Document ID: 32013D0404

A BIZOTTSÁG VÉGREHAJTÁSI HATÁROZATA
(2013. július 25.)
a 2002/53/EK tanácsi irányelvnek megfelelően a mezőgazdasági növényfajok közös fajtajegyzékében felsorolt egyes kenderfajták forgalmazásának Németország által az ország területén történő betiltása engedélyezéséről
(az értesítés a C(2013) 4702. számú dokumentummal történt)
(Csak a német nyelvű szöveg hiteles)
(2013/404/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 18. cikkére,
mivel:
(1)
A Bizottság a 2002/53/EK irányelvvel összhangban az Európai Unió Hivatalos Lapja C sorozatában a mezőgazdasági növényfajok közös fajtajegyzékében közzétett bizonyos kenderfajtákat.
(2)
A 73/2009/EK tanácsi rendelet (2) 39. cikke előírja, hogy annak elkerülése érdekében, hogy tiltott növények támogatásban részesüljenek, a kender termelésére használt területek csak abban az esetben támogathatók, ha a felhasznált fajták tetrahidrokannabinol-tartalma nem haladja meg a 0,2 %-ot.
(3)
Az 1122/2009/EK bizottsági rendelet (3) 40. cikkének (3) bekezdése úgy rendelkezik, hogy amennyiben egy adott kenderfajta összes mintájának átlagos tetrahidrokannabinol-tartalma a második évben is meghaladja a 73/2009/EK rendeletben megállapított értéket, a tagállamok a 2002/53/EK tanácsi irányelvvel összhangban engedélyt kérnek e fajta forgalmazásának megtiltására.
(4)
2012. november 15-én a Bizottság engedélyezés iránti kérelmet kapott Németországtól a Bialobrzeskie és a Carmagnola kenderfajták forgalmazásának megtiltására, mivel azok tetrahidrokannabinol-tartalma két egymást követő évben meghaladta az engedélyezett 0,2 %-os értéket.
(5)
Németország kérelmét ennek alapján el kell fogadni.
(6)
Annak érdekében, hogy a Bizottság tájékoztathassa a többi tagállamot és naprakésszé tehesse a mezőgazdasági növényfajok közös fajtajegyzékét, Németországot fel kell kérni, hogy tájékoztassa a Bizottságot az e határozatban megadott engedély alkalmazásának időpontjáról.
(7)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
ELFOGADTA EZT A HATÁROZATOT:
1. cikk
Németország engedélyt kap, hogy az ország területének bármely részén megtiltsa a Bialobrzeskie és a Carmagnola kenderfajták forgalmazását.
2. cikk
Németország értesíti a Bizottságot, hogy mely időponttól kezdve kíván élni az 1. cikkben említett engedéllyel.
3. cikk
E határozat címzettje a Németországi Szövetségi Köztársaság.
Kelt Brüsszelben, 2013. július 25-én.

Labels: 3
18
17